PRENTSA OHARRA

**Seriesland motorrak berotzen hasiko da asteburu honetatik aurrera Xpress lehiaketarekin, eta asteartean, hilak 5, Bilborocken, podcastari eskainiko zaion “Podcast Day” jardunaldiarekin, zuzeneko showekin eta José Antonio Gelado edo José A. Pérez Ledo bezalako adituen hitzaldiekin.**

* Hamarkada baten ondoren hazten eta sendotzen ari den jaialdiak mundu osoko serieen zaleak bilduko ditu azaroaren 5etik 9ra, eta **Bilbok kultura eta sormen ‘hub’ gisa duen posizionamendua indartuko du**.
* Trailer ofiziala: <https://vimeo.com/1018386776?share=copy>

*Bilbon, 2024ko urriaren 31n*. Bizkaiko Foru Aldundiak, BEAZek eta Bilboko Udalak Bilbao Ekintza udal-sozietatearen bitartez babesten duten **Seriesland – Bilbao International Digital Festival** jaialdiaren hamargarren edizioak 20 herrialdetako ehun proiektu digital baino gehiago erakutsiko ditu azaroaren 5etik 9ra. Proiektu horiek, sei sailetan banatuta, hogeita hamar sari jasotzeko aukera emango dute, horien artean garrantzitsuenak *Showrunner* Onena eta Euskal Serierik Onena.

Jaialdiaren aurreko beroketa gisa, webserieen trailerren **Xpress lehiaketaren** beste edizio bat deitu da. Bertan zinema zaleek eta ikasleek trailer lan bat amaitu beharko dute 72 ordu baino gutxiagoan. Laboral Kutxaren laguntza duen ekimenak **1.200 euro banatuko ditu saritan**, eta sortzaile hasiberrien lana babesteko jaialdiaren beste ekimen bat da. Sari banaketa asteazkenean, hilak 6, izango da Bilborocken, sorkuntzaren euskal ekosistemari eskainitako saioan.

Bestalde, jaialdiaren aurrerapen gisa, azaroaren 5eko arratsalderako podcastingari buruzko saio bat programatu da. **“Podcast Day”** jardunaldiak Kultura Ministerioaren laguntza izango du, eta audioaren eta fikziozko idazketaren munduko erreferenteak bilduko ditu, besteak beste, **José Antonio Gelado** podcast-ean espezialista eta aitzindaria, **José A. Pérez Ledo** gidoilaria (Caminantes / Órbita Laika), Beatriz Celaya editorea, Henar León ikertzailea eta Ulu media enpresa. Alderdi profesional eta prestakuntzakoaz gain, Bilborockeko ikus-entzuleen aurrean zuzenean egin eta grabatuko diren diren podcast-ak ere izango dira. Hori da Paula Martin kazetari eta antropologoaren ¿Cómo hemos llegado hasta aquí? podcast-aren edo “Qué demonios pasa” tokiko podcast-aren kasua.

Aurkezpenen, mahai-inguruen, hitzaldi espezializatuen eta zuzeneko podcasten bidez, “**Podcast Day”** jardunaldiak podcasting-aren industriaren aniztasuna eta etengabeko garapena sustatzen du. Gainera, prestakuntza eta ezagutzen eta esperientzien trukea sustatzen du, parte-hartzaileei euren horizonteak zabaltzeko eta euren programekin audientzia globaletara iristeko aukera emanez. Ekitaldi hau funtsezko katalizatzailea da podcast-ek nazioartean duten eragina indartzeko eta hedatzeko. Saioa 17:00etan hasiko da Bilborocken eta sarrera librea izango da.

Serieslandek ekitaldiz betetako programazioa eskainiko du. Alde batetik, doako jarduerak, jendearentzat irekita egongo diren proiekzioak eta hitzaldiak egileekin, eta, bestetik, topaketa profesionalak, pitching-a, speedmeeting-ak eta sormen-sektoreetan teknologia eta AA sartzeari buruzko foro bat barne. Ohi bezala, proiekzio gehienak Bilborocken izango dira, eta amaiera Guggenheim Bilbao Museoan, azaroaren 8an. Hamarkada baten ondoren hazten eta sendotzen ari den jaialdiak ospakizun paregabea izango dela agindu du, serieen mundu osoko jarraitzaileak erakarriz eta **Bilbo kultura eta sormen ‘hub’ gisa posizionatzea indartuz**.

EUSKAL ATALA

Aurten **Euskal Serierik Onenaren** saria eskuratzeko aukera izango duten **sei euskal ekoizpen** lehiatuko dira sail ofizialean. Saridunek ordaindutako bidaia eta plaza bat izango dute Alemaniako *Die Seriale* jaialdiko selekzio ofizialean. Horien artean daude animaziozko “Chuminadas animadas” seriea, “Wild China”, “Explorando el Norte” eta “Ardi Beltzak” (Primeran, EiTB) dokumentalak, EiTB Mediak Makusi haur eta gazteentzako euskarazko plataforma digital berrirako ekoitzitako “Power Up” fikziozko seriea eta “Black Harbour” proiektu berritzaile eta interaktiboa.

**Sail Ofizialaren** barruan, protagonisten sendotasunagatik eta gai konprometituengatik eta proposamenen bereziengatik nabarmentzen diren serieak aurkituko ditugu: transgenero gazte baten trantsizioaz hitz egiten duen “Becoming Charlie”, bere herrialdeko matxismoa eta murrizketak gainditu behar dituzten hiru emakume irandar erakusten dituen Irango “Sam” seriea, Nepalgo emakume xerpen sendotasunari buruzko “Altitudes” dokumentala, edo gerraren gogortasuna eta horren ondorioak nabarmentzen dituen Libanoko “Zyara to Yemen” dokumental artistikoa.

Edizio honek **Pilotuak** kategoria berria izango du, serie-fikzioaren munduan hasten ari diren proiektuei eta enpresei laguntzeko helburuarekin. Gainera, gizarte arloko zenbait sari gehitu dira, ikus-entzunezkoak aldaketa-eragile edo eztabaida-sortzaile gisa duen funtzioa nabarmentzeko. Hori dela eta, emakumeek ikus-entzunezko lanen zuzendaritzan, idazketan eta ekoizpenean duten rolean arreta jartzen duten Aldaketa soziala, Aniztasuna eta Emakume sortzailea sariak sartu dira.

**Proiekzio gehienak Bilborocken izango dira, hilaren 6an eta 7an, sarrera librearekin**. Hilaren 6an, Alazne Astorga aktoreak aurkeztuko du euskal serieei eta estreinaldiei zuzendutako emanaldi berezia. Bestalde, nazioarteko serieak hilaren 7an izango dute euren lekua, proiekzioekin eta sortzaileekin egindako mahai-inguruekin, pitching saioekin eta nazioarteko ekoizle eta banatzaileekin egindako mahai-inguruekin.

INFORMAZIO GEHIAGO: [**www.seriesland.eus**](http://www.seriesland.eus)

PRENTSA KABINETEA

Irma Cerro (MBN Comunicación)

irmacerro@grupombn.com

T: 94 435 63 30 / 628 538 215